Ehdotus: neuvoston asetus toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 muuttamisesta /* KOM/2002/0098 lopull. - ACC 2002/0068 */



Virallinen lehti nro 151 E , 25/06/2002 s. 0293 - 0295



Ehdotus: NEUVOSTON ASETUS toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 muuttamisesta (komission esittämä) PERUSTELUT 1. Toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen säädettiin 13 päivänä joulu- kuuta 1990 annetulla neuvoston asetuksella (ETY) N:o 3677/90. 2. Selvyyden vuoksi ja Yhdistyneiden kansakuntien vuoden 1988 yleissopimuksen 12 artiklan 10 kohdan ja YK:n yleiskokouksen vuoden 1998 erityisistunnon päätöslauselman 20/4 määräysten noudattamiseksi on tarpeen erottaa maastavientilupaa ja vientiä koskevaa ennakkoilmoitusta koskevat säännökset toisistaan liitteessä olevassa 1 luokassa esitettyjen aineiden osalta. 3. Neuvostoa suositellaan hyväksymään ehdotus asetuksen (ETY) N:o 3677/90 muuttamiseksi. 2002/0068 (ACC) Ehdotus: NEUVOSTON ASETUS toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EYVL C sekä katsoo seuraavaa: (1) Neuvoston asetuksella (ETY) N:o 3677/90 [2] säädetään toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen. [2] EYVL L 357, 20.12.1990, s. 1. Asetus sellaisena kuin se on viimeksi muutettuna asetuksella (ETY) N:o 1116/2001 (EYVL L 153, 8.6.2001, s. 4). Oikaisu toisinto EYVL L 215, 9.8.2001, s. 57. (2) Selvyyden vuoksi sekä huumausaineiden ja psykotrooppisten aineiden laitonta kauppaa vastaan 19 päivänä joulukuuta 1988 tehdyn Yhdistyneiden kansakuntien yleissopimuksen 12 artiklan 10 kohdan ja Yhdistyneiden kansakuntien yleiskokouksen vuoden 1998 huumeita käsitelleen erityisistunnon päätös- lauselman 20/4 määräysten noudattamiseksi olisi erotettava maastavienti lupaa ja vientiä koskevaa ennakkoilmoitusta koskevat säännökset toisistaan asetuksen (ETY) N:o 3677/90 liitteessä olevassa 1 luokassa esitettyjen aineiden osalta. (3) Asetusta (ETY) N:o 3677/90 olisi sen vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3677/90 seuraavasti: 1) Korvataan 2 artiklan 1 kohdan kolmas luetelmakohta seuraavasti: "- tuojan, viejän, jakelijan ja 4 - 5 a artiklan mukaisesti lopullisen vastaanottajan nimet ja osoitteet." 2) Korvataan 4 artikla seuraavasti: "4 artikla Maastavientilupa Liitteessä olevassa 1 luokassa esitetyt aineet 1. Liitteessä olevassa 1 luokassa esitettyjen aineiden vientiin vaaditaan jokaisen vientitapahtuman osalta erikseen sen jäsenvaltion toimivaltaisten viranomaisten myöntämä maastavientilupa, jossa vienti-ilmoitus on jätettävä voimassa olevien säännösten mukaisesti. 2. Hakemuksissa, jotka koskevat 1 kohdassa tarkoitettuja maastavientilupia on oltava seuraavat tiedot: a) viejän, kolmannessa maassa olevan tuojan ja jokaisen vienti- tai lähetystapahtuman kanssa tekemisissä olevan toimijan nimi ja osoite sekä lopullisen vastaanottajan nimi ja osoite, b) luokitellun aineen nimitys sellaisena kuin se esiintyy liitteessä olevassa 1 luokassa, c) luokitellun aineen määrä ja paino, ja jos on kysymys seoksesta, seoksen määrä ja paino sekä sen liitteessä mainitun yhden tai useamman aineen määrä ja paino tai prosentuaalinen osuus, joka sisältyy seokseen, d) kaikki kuljetusta koskevat tiedot, erityisesti todennäköinen lähetyspäivä, kuljetustapa, sen tullitoimipaikan nimi, jonne tulli-ilmoitus annetaan, sekä, jos jo tiedossa, kuljetusvälineen tunnistetiedot, reitti, todennäköinen yhteisön tullialueelta poistumispaikka sekä mahdollisesti tuojamaahan saapumispaikka. Määrämaan myöntämä 9 kohdassa tarkoitettu maahantuontilupa on liitettävä hakemukseen. 3. Toimijoiden jättämiä asiakirjoja koskeva päätös tehdään 15 työpäivän määräajassa siitä lukien, kun toimivaltaiset viranomaiset ovat arvioineet asiakirja-aineiston olevan täydellinen. Määräaikaa jatketaan, jos toimivaltaisten viranomaisten on suoritettava lisätutkimuksia 9 kohdassa tarkoitetuissa tapauksissa varmistuakseen siitä, että aineiden tuonnille on myönnetty asianmukainen lupa. 4. Edellä 1 kohdassa tarkoitettu maastavientilupa evätään seuraavissa tapauksissa, sanotun kuitenkaan rajoittamatta mahdollista pakkotoimenpiteiden täytäntöönpanoa: a) on aihetta epäillä, että 2 kohdan mukaisesti toimitetut tiedot ovat virheellisiä tai puutteellisia; b) todetaan, että 9 kohdassa tarkoitetuissa tapauksissa luokiteltujen aineiden tuontiin ei ole olemassa asianmukaista määrämaan toimivaltaisten viran omaisten myöntämää lupaa; c) on aihetta epäillä asianomaisten aineiden olevan tarkoitettu huumausaineiden tai psykotrooppisten aineiden laittomaan valmistukseen. 5. Jos reittiä ja kuljetusvälinettä koskevia yksityiskohtaisia tietoja ei ole mainittu 2 kohdassa tarkoitetussa hakemuksessa, maastavientiluvassa on oltava maininta siitä, että toimijan on toimitettava kyseiset tiedot tulliviranomaisille tai muulle toimivaltaiselle viranomaiselle yhteisön tullialueelta poistumispaikalla ennen lähetyksen fyysistä lähtöä tullialueen ulkopuolelle. Kyseisissä tapauksissa maastavientilupa on varustettava asianomaisilla merkinnöillä luvan myöntämishetkellä. 6. Maastavientilupa on kaikissa tapauksissa esitettävä tulliviranomaisille samanaikaisesti vientiä koskevan tulli-ilmoituksen kanssa. Yhden lupa-asiakirjakappaleen on oltava oheistettuna lähetykseen aina yhteisön tullialueelta luokiteltujen aineiden poistumispaikan tullitoimipaikalle asti. Kyseinen toimipaikka täydentää tarvittaessa lupa-asiakirjaa lisäämällä siihen 5 kohdassa tarkoitetut ja kaikki muut tarpeellisiksi katsomansa seikat, ja se varustaa asiakirjan leimallaan ennen kuin palauttaa asiakirjan sen myöntäneelle viranomaiselle. 7. Maastavientiluvan myöntämisellä ei ole vaikutusta luvan saaneen toimijan mahdolliseen hallinnolliseen tai muuhun vastuuseen. 8. Toimivaltaiset viranomaiset voivat keskeyttää vientiluvan soveltamisen tai kumota sen, jos on aihetta epäillä, että luokitellut aineet päätyvät huumausaineiden tai psykotrooppisten aineiden laittomaan valmistukseen. 9. Kun yhteisön ja kolmannen maan välisen sopimuksen perusteella vientiä ei sallita, elleivät kyseisen kolmannen maan toimivaltaiset viranomaiset ole myöntäneet tuontilupaa kyseisille aineille, niin komissio ilmoittaa jäsenvaltioiden toimivaltaisille viranomaisille asianomaisen kolmannen maan toimivaltaisen viranomaisen nimen ja osoitteen sekä kaikki saamansa kyseistä maata koskevat käytännön tiedot. Jäsenvaltioiden toimivaltaiset viranomaiset varmistautuvat siitä, että jokaisella tuontitapahtumalla on asianmukainen lupa, pyytämällä tarvittaessa vahvistuksen kolmannen maan viranomaiselta." 3) Lisätään 4 a artikla seuraavasti: "4 a artikla Vientiä koskeva ennakkoilmoitus Liitteessä olevassa 1 luokassa esitetyt luokitellut aineet 1. Liitteessä olevassa 1 luokassa esitettyjen luokiteltujen aineiden vientiin vaaditaan vientiä koskeva ennakkoilmoitus, joka lähetetään määrämaan viranomaisille huumausaineiden ja psykotrooppisten aineiden laitonta kauppaa vastaan 19 päivänä joulukuuta 1988 tehdyn Yhdistyneiden kansakuntien yleissopimuksen, jäljempänä 'Yhdistyneiden kansakuntien yleissopimus', 12 artiklan 10 kohdan ja Yhdistyneiden kansakuntien yleiskokouksen vuoden 1998 huumeita käsitelleen erityisistunnon päätöslauselman 20/4 määräysten mukaisesti. Määrämaalle annetaan määräaika ennakkoilmoitukseen vastaamiseksi, jonka päätyttyä vienti sallitaan, ellei toisin ilmoiteta. 2. Asianomaisen jäsenvaltion toimivaltaisten viranomaisten on aina ennen luokiteltujen aineiden vientiä määrämaahan toimitettava 4 artiklan 2 kohdassa eritellyt tiedot kyseisen maan toimivaltaisille viranomaisille. Näitä tietoja toimittavan viranomaisen on vaadittava, että tiedot vastaanottava kolmannen maan viranomainen säilyttää niihin mahdollisesti sisältyvien taloudellisten, teollisten, kaupallisten ja ammatti salaisuuksien tai kaupallisten toimintatapojen luottamuksellisuuden." 4) Korvataan 5 artiklan 2 kohta seuraavasti: "2. Artiklan 1 kohdassa tarkoitettuun vientiin sovelletaan 4 ja 4 a artiklan säännöksiä soveltuvin osin aina, kun vaikuttaa ilmeiseltä, että kyseisten tuotteiden määrämaa on suoraan tai epäsuorasti kolmas maa, jonka on todettu sekaantuneen huumausaineiden tai psykotrooppisten aineiden laittomaan valmistukseen asianomaisia luokiteltuja aineita raaka-aineenaan käyttäen. Tällainen toteaminen voidaan tehdä erityisesti asianomaisen kolmannen maan komissiolle osoittaman perustellun pyynnön perusteella. Kaikissa tapauksissa, joissa viejäkohtaista yleislupaa ei voida myöntää 3 kohdan perusteella, sovelletaan 4 artiklan säännöksiä." 5) Korvataan 5 a artiklan 2 kohta seuraavasti: "2. Asetuksen 4 ja 4 a artiklan säännöksiä sovelletaan soveltuvin osin 1 kohdassa tarkoitettujen aineiden vientiin aina, kun asianomaisten kolmansien maiden kanssa tehtyjen erityissopimusten perusteella jokaiseen vientitapahtumaan vaaditaan maastavientilupa ja vientiä koskeva ennakkoilmoitus. Kaikissa tapauksissa, joissa viejäkohtaista yleislupaa ei voida myöntää 3 kohdan perusteella, sovelletaan 4 artiklan säännöksiä." 6) Korvataan 6 artiklan 1 ja 2 kohta seuraavasti: "1. Varmistaakseen 2 artiklan ja 4 - 5a artiklan asianmukaisen soveltamisen jokaisen jäsenvaltion on säädettävä kansallisessa lainsäädännössään tarvittavista toimenpiteistä, jotta toimivaltaiset viranomaiset: a) saavat tietoja kaikista luokiteltuja aineita koskevista tilauksista tai toimista; b) pääsevät toimijoiden toimitiloihin hankkiakseen todisteita sääntöjen vastaisuuksista. 2. Jokaisen jäsenvaltion toimivaltaiset viranomaiset voivat kieltää luokiteltujen aineiden tuonnin yhteisön tullialueelle tai niiden siltä lähtemisen, jos toimivaltaisilla viranomaisilla on aihetta epäillä näiden aineiden olevan tarkoitettu huumausaineiden tai psykotrooppisten aineiden laittomaan valmistukseen, sanotun kuitenkaan rajoittamatta 4 - 5 a artiklan ja tämän artiklan 1 kohdan säännösten soveltamista." 2 artikla Tämä asetus tulee voimaan kahdentenakymmenentenä päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja